Trevor Brooking

Trevor David Brooking (født 2. oktober 1948 i London) er en tidligere engelsk fotballspiller som spilte midtbane. På klubbnivå var han gjennom hele sin aktive karriere på 18 år tilknyttet West Ham United, hvor han fikk tilsammen 528 seriekamper og scoret 88 mål. Med West Ham var han blant annet med på å vinne FA-cupen både i 1974/1975 og 1979/1980.

Brooking fikk også tilsammen 47 kamper og scoret fem mål for , og representerte England i EM i fotball 1980 i Italia og VM i fotball 1982 i Spania.

Brooking var i april 2003 midlertidig manager for West Ham United etter at Glenn Roeder hadde pådratt seg hjernesvulst, men lyktes ikke i å flytte klubben fra nedrykksstriden i Premier League. Etter at Roeder fikk sparken kun tre kamper av The Championship ut i 2003/2004-sesongen ble Brooking nok engang hentet inn igjen som midlertidig manager. Han ledet klubben én måned før klubben ansatte Alan Pardew som sin nye manager. 

Brooking ble i 1981 utnevnt til medlem (MBE) av Order of the British Empire og forfremmet til kommandør (CBE) i 1999. I 2004 ble han utnevnt til Knight Bachelor og derved adlet for innsats for britisk idrett. Han har etter dette rett til å føre tiltaleformen sir foran sitt navn. Han ble i 2009 også valgt inn i English Football Hall of Fame.

Meritter 
West Ham United
 FA-cupen: 1974/1975 og 1979/1980.

Referanser

Eksterne lenker 
 
 Footballdatabase.eu – Spillerinfo

Engelske fotballspillere
Engelske fotballtrenere
Spillere i Fotball-EM 1980
Spillere i Fotball-VM 1982
Fotballspillere for West Ham United FC
Fotballspillere for Cork City FC
Fotballtrenere for West Ham United FC
Knights Bachelor
Order of the British Empire (CBE)
Personer fra Barking and Dagenham